stanford-oval/wikipedia huggingface dataset:
Tata Nano

| Tata Nano |
| --- | --- |

Valmistustiedot
Valmistusmaa:   Intia
Valmistaja:  Tata Motors
Valmistusvuodet:  2008–2017
Korimalli:  4-ovinen hatchback
Luokka:  A-segmentti
Tekniset tiedot
Moottori:  R2
Iskutilavuus:  623 cm3
Teho:  25 kW (33hp)
Huippunopeus:  105 km/h
Kiihtyvyys:  ? s (0-100 km/h)
Vetotapa:  takaveto
Vaihteisto:  4-vaihteinen manuaali
Tata Nano on maailman halvin auto. Sen suunnitteli 500:n asiantuntijan ryhmä Tata Motorsin tehtailla Intian Länsi-Bengalissa.
Nano maksaa Intiassa noin 120 000 rupiaa välillisine veroineen ja toimituskuluineen. Autossa on alumiininen kori. Sen kaksisylinterisen monipistesuihkutuksella varustetun bensiinimoottorin teho on 33 hevosvoimaa (25 kW) Moottorin iskutilavuus on 623 cm³.
Auton pituus on 3,1 metriä, leveys 1,5 metriä ja korkeus 1,6 metriä. Auto on nelipaikkainen. Auto on takavetoinen ja  neliovinen, ja siinä on nelivaihteinen vaihdelaatikko. De luxe -varustuksella autoon tulee lisäksi vielä ilmastointi ja keskuslukitus.
Autoa tuotetaan aluksi vain Intian markkinoille 250 000 kappaleen vuosituotannolla, minkä jälkeen sitä odotetaan saataville myös muille kehittyville markkinoille Latinalaisessa Amerikassa, Kaakkois-Aasiassa ja Afrikassa. Tata kehittää Euroopan markkinoille paremmin varusteltua versiota nimeltä Tata Nano Europa.
Noin 1700  dollarin hintainen Tata Nano on puolet halvempi kuin intialainen Maruti 800 ja kiinalainen Chery QQ3Y.
Kritiikki

Myyntiin tulon jälkeen kuuden auton kerrotaan syttyneen tuleen kesken ajon. Vaikka määrä ei ole 70 000:n kappaleen myyntimäärään suhteutettuna suuri, on Tata luvannut maksutta korjata Nanon sähkö- ja pakokaasujärjestelmiä. Turvallisuutta heikentää myös turvatyynyjen puute: niitä autoon ei saa edes lisävarusteena.
Aiheesta muualla

Wikimedia Commonsissa on kuvia tai muita tiedostoja aiheesta .
Tata Motors People's car
Luettelo Venäjän keisareiden vierailuista Suomessa

Tämä on luettelo Venäjän keisarillisista vierailuista Suomessa. Venäjän keisarit kävivät autonomian aikana Suomessa ainakin 81 kertaa. Matkoista 47 oli lomia, joilla viivyttiin yleensä kaksi viikkoa kerrallaan.
Pietari Suuri

1710 – Johti Viipurin valtausta suuren Pohjan sodan aikana
1719 – Ankkuroitui Ledsundiin Lemlantiin Ahvenanmaalla, johti Ruotsiin tehtyjä hyökkäyksiä
Katariina II

1772 – Imatra, Viipuri
1783 – Hamina, Viipuri, tapasi Ruotsin Kustaa III:n Haminassa
Aleksanteri I

1803 – Punkaharju
Virallinen vierailu 24. maaliskuuta  – 5.  huhtikuuta 1809  Porvoon valtiopäivien avajaiset, heinäkuu, valtiopäivien päättäjäiset  matkareitti: Pietari-Viipuri-Hamina-Kyminkartano-Ruotsinsalmi-Partakoski-Svartholm-Loviisa-Pyhtää-Porvoo-Helsinki- Suomenlinna-Turku-Hämeenlinna-Janakkala-Hausjärvi-Mäntsälä-Porvoo-Loviisa -Viipuri- Pietari-
Virallinen  vierailu 17. heinäkuuta-23. heinäkuuta 1809 matkareitti: Pietari -Viipuri-Loviisa-Porvoo-Helsinki-Mäntsälä-Porvoo -Viipuri- Pietari-
Virallinen vierailu 21. elokuuta-2. syyskuuta 1812. matkareitti:Pietari -Viipuri -Hamina-Porvoo-Helsinki-Espoo- Turku-Helsinki- Porvoo- Hamina- Viipuri- Pietari-
Pitkä kiertomatka 22. elokuuta-14. syyskuuta 1819 matkareitti:Salmi-Sortavala-Valamon luostari-Ruskeala-Pälkjärvi-Tohmajärvi-Kuopio-Kemi-Oulu-Raahe-Kokkola-Kruununpyy-Ähtävä-Pietarsaari-Pietarsaari-Oravainen-Vöyri-Vaasa-Kristiinankaupunki-Pori-Rauma-Uusikaupunki-  Nousiainen -Masku- Turku -Hämeenlinna-Hauho-Pälkäne-Kangasala-Tampere -Hämeenlinna-Hattula -Hämeenlinna-Helsinki-Suomenlinna-Porvoo-Loviisa- Hamina -Viipuri- Pietari-
Nikolai I > Kruununprinssinä

Loma-ja tutustumisristeily 9. kesäkuuta-17. kesäkuuta1820 matkareitti: Tallinna- Suomenlinna-Helsinki- Turku-Ahvenanmaa- Pietari-
Nikolai I > Tsaarina

Virallinen tarkastusmatka 11. elokuuta-16. elokuuta 1830 matkareitti:  - Pietari -Viipuri- Virolahti -Hamina-Loviisa-Pernaja-Porvoo-Helsinki- Porvoo -Viipuri- Pietari-
Virallinen vierailu 11. kesäkuuta-16. kesäkuuta 1833 matkareitti:  - Pietari-Helsinki- Pietari-
Virallinen vierailu 12. maaliskuuta-16. maaliskuuta 1854 matkareitti: - Pietari -Viipuri -Hamina-Porvoo-Helsinki- Porvoo- Hamina -Viipuri- Pietari-
Aleksanteri II > Kruununprinssinä

Tarkastusmatka  27. toukokuuta-30. toukokuuta 1842  matkareitti: Pietari-Helsinki -Hamina- Pietari-
Tarkasutus-ja sovittelumatka 12. maaliskuuta- 15. maaliskuuta 1851 matkareitti: Pietari -Viipuri -Hamina-Porvoo -Viipuri- Pietari-
Tarkastusmatka  22. maaliskuuta-23. maaliskuuta 1853 matkareitti:Pietari -Viipuri- Hamina -Viipuri- Pietari-
Tarkaskusmatka 12. maaliskuuta-16. maaliskuuta 1854 matkareitti: Pietari -Viipuri -Hamina-Helsinki- Hamina -Viipuri- Pietari-
Aleksanteri II > Tsaarina

Virallinen vierailu 21. maaliskuuta-30. maaliskuuta 1856 matkareitti: - Pietari -Viipuri -Hamina-Porvoo-Helsinki- Turku-Tampere -Hämeenlinna-Hollola-Nastola-Lappeenranta -Viipuri- Pietari-
Lomamatka 9. heinäkuuta-10. heinäkuuta 1858 matkareitti: - Pietari-Arkangeli-Petroskoi-Valamo-Konevitsa- Pietari-
Virallinen vierailu 28. heinäkuuta-31. heinäkuuta 1863. heinäkuuta matkareitti: - Pietari-Helsinki -Hämeenlinna-Helsinki- Pietari-
Virallinen vierailu 13. syyskuuta-19. syyskuuta 1863 matkareitti: - Pietari -Viipuri -Hamina-Helsinki-Tikkurila-Espoo-Helsinki- Pietari-
Karhujahti 26. maaliskuuta 1870 matkareitti: - Pietari-Heinjoki- Pietari-
Karhujahti 29. maaliskuuta 1871 matkareitti: - Pietari-Uusikirkko- Pietari-
Virallinen laivaston tarkaskusmatka 25. elokuuta 1873 matkareitti: - Pietari-Uuras- Pietari
Virallinen vierailu 14. heinäkuuta-18. heinäkuuta 1876 matkareitti: - Pietari -Viipuri-Helsinki-Helsinki- -Hämeenlinna-Helsinki- Pietari-
Aleksanteri III

Aleksanteri III purjehti säännöllisesti Suomen vesillä keisarillisella huvipurrella. Hän lomaili Suomessa 21 kertaa ja vietti saaristossa 213 lomapäivää. Saattue ankkuroitu usein Turun saaristoon. Vakituinen satamapaikka oli Högsåran Kejsarhamn jossa Aleksanteri III vieraili yhteensä 14 kertaa. Vuonna 1884 keisari vieraili Riilahden meritaistelun tapahtumapaikalla ja läheisessä Aminoffien Riilahden kartanossa. Vuosien 1888 ja 1894 välillä keisaripari vietti kesiä Langinkosken kalastusmajassa.
Aleksanteri III > Kruununprinssinä

Tarkaskusmatka 24. heinäkuuta-26. heinäkuuta 1857 matkareitti: - Pietari-Helsinki-Tallinna
Lomamatka 9. heinäkuuta-10. heinäkuuta1858 matkareitti: - Pietari-Arkangeli-Petroskoi-Valamo-Konevitsa- Pietari-
Lomamatka 16. heinäkuuta-21. heinäkuuta 1858 matkareitti: - Pietari-Narva -Viipuri-Imatra -Viipuri- Virolahti- Pietari-
Virallinen vierailu 28. heinäkuuta-31. heinäkuuta 1863 matkareitti: - Pietari-Helsinki -Hämeenlinna-Helsinki- Pietari-
Virallinen vierailu 13. syyskuuta-19. syyskuuta 1863 matkareitti: - Pietari -Viipuri -Hamina-Helsinki-Tikkurila-Espoo-Helsinki- Pietari-
Karhujahti 26. maaliskuuta 1870 matkareitti: - Pietari-Heinjoki- Pietari-
Karhujahti 29. maaliskuuta 1871 matkareitti: - Pietari-Uusikirkko- Pietari-
Karhujahti 7. huhtikuuta 1874 matkareitti: - Pietari-Simola- Pietari-
Lomamatka 5. kesäkuuta-14. kesäkuuta 1875 matkareitti: - Pietari-Pernaja-Hanko-  Högsåra-Bomarsund-Pernaja- Pietari-
Lomamatka 14. kesäkuuta-24. kesäkuuta 1876 matkareitti: - Pietari- Virolahti-Hanko-  Repoluoto-Vaasa- Turku-Hanko-  Tammisaari-Fiskars-Tammisaari-   Pietari-
Virallinen vierailu 14. heinäkuuta-19. heinäkuuta 1876 matkareitti: - Pietari-Helsinki -Hämeenlinna-Parola-Helsinki- Virolahti- Pietari-
Lomakäynti matkalla Tukholmaan 21. elokuuta-24. elokuuta 1879 matkareitti: - Pietari-Pernaja-Ahvenanmaasaaristo-Tukholma
Lomaristeily 7. heinäkuuta-8. heinäkuuta 1880 matkareitti:  matkareitti: - Pietari-Hanko-   Pietari-
Lomaristeily 1880 15. heinäkuuta-16. heinäkuuta matkareitti: - Pietari-Ruotsinsalmi-Kotka-Langinkoski- Pietari-
Lomakäynti matkalla Viroon 2. elokuuta 1880 matkareitti: - Pietari-Snappertuna-Tallinna
Aleksanteri III > Tsaarina

1882 –  -Helsinki-, vuoden Säätyvaltiopäivät 1882 säätyvaltiopäivien avajaiset 24. tammikuuta 1882
Virallinen laivaston tarkaskusmatka 4. elokuuta-6. elokuuta 1882 matkareitti: Pietari-Uuras- Pietari-
Lomamatka 28. kesäkuuta-11. heinäkuuta 1884 matkareitti: Pietari- Koivisto-Kuutsalo (Kotka)-Bärösund-Lähdelahti- (Tammisaari)-Riilahti (Bromarv)-Sandöström (Karuna)-Kuuvanselkä (Turku)-Ruissalo-Barösund-Loviisa-Langinkoski- Koivisto- Pietari-
Virallinen laivasto tarkaskusmatkat 28. elokuuta-31. elokuuta 1884 matkareitti: Pietari- Koivisto- Pietari-
Lomamatka 30. kesäkuuta-11. heinäkuuta 1885 matkareitti:  Pietari- Koivisto-Kotka-Pernaja-Bärosund-Högsåra-Taalintehdas-Högsåra- Turku-Naantali-   Turku-Pellinki-   Koivisto- Pietari-
Virallinen vierailu 3. elokuuta-11. elokuuta 1885 matkareitti: Pietari -Viipuri-Lappeenranta-Lauritsala-Helsinki- Pietari-
Lomamatka 29. kesäkuuta-12. heinäkuuta 1886 matkareitti:Pietari- Koivisto-Loviisa-Barösund-Högsåra- Turku-Russalo-  Degerdahlsfjärd (Sauvo)-Kemiö-Hanko-  Pellinki-   Pietari
Lomamatka 1. heinäkuuta-15. heinäkuuta 1887 matkareitti Pietari- Koivisto-Mussalo-(Kotka)-Haikonlahti(Porvoo)-Barösund-Högsåra- Turku-Sandöström-  Lähdelahti-Raasepori-Helsinki- Koivisto-Kronstadt
Lomamatka 3. heinäkuuta-16. heinäkuuta 1888 matkareitti: Pietari- Koivisto-Pitkäpaasi-Virolahti-Abborforsfjärden (Pyhtää)-Kivenlahti (Espoo)- Barösund-Högsåra-Taalintehdas-Atun saari- Turku-Lähdelahti-Pellinki-Langinkoski-Koivisto- Pietari-
Lomamatka 30. kesäkuuta-17. kesäkuuta1889 matkareitti: Pietari- Koivisto-Pitkäpaasi-Porvoo-Espoonlahti-Barösund-Högsåra-Taalintehdas- Turku-Högsåra-Taalintehdas- Turku-Högsåra-Lähdelahti-  Tammisaari-Helsinki- Langinkoski- Koivisto-Uuras- Koivisto- Pietari-
Virallinen laivaston tarkaskusmatka 14. elokuuta-15. elokuuta 1889 matkareitti: Pietari- Suomenlinna- Pietari-
Lomamatka 28. kesäkuuta-17. heinäkuuta 1890 matkareitti: Pietari-Kuutsalo-Langinkoski-Pernaja-Barösund-Högsåra-Bomarsund-Kastelholma-Högsåra-Lähdelahti-  Langinkoski- Pietari-
Lomamatka 27. kesäkuuta-18. heinäkuuta 1890 matkareitti:Pietari- Koivisto-Pitkäpaasi-Kotka-Langinkoski-Barösund-Högsåra-Bomarsund-Färjsund -Granhamn-Högsåra-Bromarv-Lähdelahti- Svartöfjärden (Porkkala)-  Langinkoski- Koivisto- Pietari-
Virallinen vierailu 4. elokuuta-7. elokuuta 1891 matkareitti:Pietari- Koivisto-Viipuri-Lappeenranta-Imatra -Viipuri- Pietari-
Virallinen laivaston tarkaskusmatka 29. elokuuta-2. syyskuuta 1892 matkareitti: Pietari- Koivisto- Pietari-
Lomamatka 28. kesäkuuta-20. heinäkuuta 1893 matkareitti: Pietari- Koivisto-Pitkäpaasi-Pellinki-  Högsåra-Korppoo-Kastelholma-Finnström-Sneckö-Bomarsund-Högsåra-Bromarv-Lähdelahti-  Barösund-Langinkoski-Piktäpaasi- Koivisto- Pietari-
Lomaristeily 5. heinäkuuta-23. heinäkuuta 1894  matkareitti: Pietari-Langinkoski-Pellinki-  Högsåra-Korppoo-  Bomarsund-Färjsund-  Högsåra-Lähdelahti-  Espoo-Langinkoski- Pietari-
Nikolai II > Kruununprinssinä

Virallinen laivaston tarkaskusmatka 4. elokuuta -6. elokuuta 1882 matkareitti: - Pietari-Uuras- Pietari-
Lomamatka 30. kesäkuuta-11. heinäkuuta 1885 matkareitti: - Pietari- Koivisto-Kotka-Pernaja-Bärosund-Högsåra-Taalintehdas-Högsåra- Turku-Naantali-   Turku-Pellinki-   Koivisto- Pietari-
Virallinen vierailu 3. elokuuta-11. elokuuta 1885 matkareitti: - Pietari -Viipuri-Lappeenranta-Lauritsala-Helsinki- Pietari-
Lomamatka 29. kesäkuuta-12. heinäkuuta 1886 matkareitti: - Pietari- Koivisto-Loviisa-Barösund-Högsåra- Turku-Russalo-  Degerdahlsfjärd (Sauvo)-Kemiö-Hanko-  Pellinki-   Pietari
Lomamatka 12. heinäkuuta-17. heinäkuuta 1889 matkareitti: - Pietari-Helsinki-Barösund-Helsinki- Langinkoski- Koivisto-Uuras- Koivisto- Pietari-
Virallinen laivaston tarkaskusmatka 29. elokuuta-2. syyskuuta 1892 matkareitti: - Pietari- Koivisto- Pietari-
Lomamatka  17. heinäkuuta-20. heinäkuuta 1893 matkareitti: - Pietari-Kyminlinna-Langinkoski- Pietari-
Nikolai II > Tsaarina

Virallinen käynti - Koiviston salmessa 27. heinäkuuta-24. heinäkuuta 1905
Huviristeily 29. elokuuta 1905 matkareitti:Pietari- Koivisto- Pietari-
Lomamatka 17. syyskuuta-1. lokakuuta 1905 matkareitti:  Pietari-Uuras- Koivisto- Pietari-
Lomamatka 13. syyskuuta-7. lokakuuta 1906 matkareitti: Pietari-Seiskari- Koivisto-Uuras-Langinkoski- Koivisto-Pitkäpaasi- Pietari-
Lomapäivä 8. elokuuta 1907 matkareitti: Koivisto paluumatkalla Saksasta -Swinemünde-Koivisto- Pietari-
Lomamatka 1. syyskuuta-19. lokakuuta 1907 matkareitti: Kronstadt- Koivisto-Johanneksen saaristo-Högsåra-Riilahti- Virolahti-Kronstadt-Pietarhovi
Lomamatka 12. kesäkuuta-27. kesäkuuta 1908 matkareitti:Pietari-Tallinna- Virolahti- Pietari
Lomamatka 2. heinäkuuta-16. heinäkuuta 1908 matkareitti:Pietari- Koivisto- Virolahti- Pietari
Lomapysähdys  24. heinäkuuta-25. heinäkuuta 1908 matkalla Tallinnaaan matkareitti: Pietari- Virolahti-Someri-Tallinna
Lomapysähdys 29. heinäkuuta-2. elokuuta 1908 paluumatkalla Tallinnasta matkareitti: Tallinna- Virolahti- Pietari-
Lomamatka 31. elokuuta-20. lokakuuta 1908 matkareitti:Pietari- Koivisto- Virolahti- Pietari-
Lomamatka 12. heinäkuuta-25. heinäkuuta 1909 matkareitti:Pietari- Virolahti-Tukholma
Lomapysähdys 30. kesäkuuta-5. heinäkuuta 1909 paluumatkalla Tukholmasta.Tukholma- Virolahti- Pietari-
Virallinen tarkastuskäynti 15. kesäkuuta 1910 matkareitti:Pietari-Ino-Libau
Lomapysähdys torpedoveneellä  8. heinäkuuta 1910 matkareitti:Tallinna- Virolahti-Tallinna
Lomamatka 19. heinäkuuta-1. elokuuta 1910 matkareitti: Pietari- Virolahti- Pietari
Lomamatka 18. kesäkuuta-9. elokuuta 1911 matkareitti:Pietari- Virolahti- Pietari-
Lomamatka 12. heinäkuuta-10. syyskuuta 1912 matkareitti:Pietari-Tallinna- Virolahti- Pietari-
Lomamatka 23. kesäkuuta-25. heinäkuuta 1913 matkareitti:Pietari- Virolahti- Pietari-
Virallinen käynti Suursaaren edustalla 2. heinäkuuta 1914 matkareitti: Pietari- Koivisto- Suursaari- Pietari-
Lomamatka 14. heinäkuuta-19. heinäkuuta 1914 matkareitti:Pietari-Virolahti- Pietari-
Yöpurjehdus 23. heinäkuuta 1914 matkareitti:Kronstadt- Koivisto-Kronstadt-Pietarhovi ensimmäisen maailmansodan puhjetessa
Virallinen vierailu 10. maaliskuuta 1915 matkareitti:Pietari-Helsinki- Pietari-
Keisari Nikolai II tulossa jumalanpalveluksesta Uspenskin katedraalista 10.03.1915
Tasmin Pepper

Pepper vuonna 2019.
Pepper kilpailemassa W Seriesissä vuonna 2021.
Tasmin Pepper (s. 19. kesäkuuta 1990 Edenvale, Etelä-Afrikka) on eteläafrikkalainen autourheilija.
Pepper aloitti kartingin nelivuotiaana ja osallistui ensimmäiseen kilpailuunsa viisivuotiaana. Hän oli ensimmäinen nainen, joka voitti Etelä-Afrikan Formula VW -sarjan osakilpailun. Kaudella 2018 hän sijoittui Etelä-Afrikan Volkswagen Polo Cupin kokonaiskilpailussa toiseksi. Vuonna 2019 hän liittyi uuteen W Series -sarjaan. Hän sijoittui sarjan esikoiskaudella kymmenenneksi ja sai siten ajopaikan myös seuraavalle kaudelle. Kausi 2020 peruuntui kuitenkin koronaviruspandemian vuoksi. Pepperin oli tarkoitus palata sarjaan kaudeksi 2021, mutta kauden alla pandemian vuoksi asetetut maahantulorajoitteet estivät hänen osallistumisensa testeihin, ja hän menetti ajopaikkansa. Sen sijaan hänestä tuli yksi sarjan varakuljettajista.
Pepper palasi kahden vuoden kilpailutauon jälkeen kilpailemaan Etelä-Afrikan Volkswagen Polo Cupiin loppuvuodesta 2021.
W Series -tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | Pisteet | Sijoitus |
| --- | --- | --- | --- | --- | --- | --- | --- | --- | --- |
| 2019 | Hitech GP | HOC 8 | ZOL 6 | MIS 7 | NOR 8 | ASS Kesk. | BRH 12 | 22 | 10. |
Aiheesta muualla

Kuvia tai muita tiedostoja aiheesta Tasmin Pepper Wikimedia Commonsissa
Taron Egerton

| Taron Egerton |
| --- | --- |
 Taron Egerton San Diegon Comic-Conissa vuonna 2019.
Henkilötiedot
Koko nimi:  Taron David Egerton
Syntynyt: 10. marraskuuta 1989 (ikä 35) Birkenhead, Merseyside, Englanti
Ammatti:  näyttelijä
Näyttelijä
Aktiivisena:  2011–
Merkittävät roolit:   Kingsman: Salainen palvelu  Kingsman: Kultainen kehä  Legend  Eddie the Eagle  Rocketman 
Palkinnot
 Parhaan miespääosan Golden Globe 2019 Rocketman 
Aiheesta muualla
IMDb
Elonet
Taron David Egerton (s. 10. marraskuuta 1989 Birkenhead, Merseyside, Englanti) on walesilainen Golden Globe -palkittu näyttelijä. Hän on esiintynyt muun muassa Gary ”Eggsy” Unwinina elokuvassa Kingsman: Salainen palvelu ja mäkihyppääjä Michael ”Eddie” Edwardsina elokuvassa Eddie the Eagle. Vuonna 2019 Egerton näytteli pääosaa elokuvassa Rocketman, joka perustuu Sir Elton Johnin elämään. Hänet palkittiin elokuvasta parhaan miespääosan Golden Globella.
Yksityiselämä ja opinnot

Egerton syntyi Birkenheadissä, Merseysidessa Englannissa. Hänen vanhempansa ovat kotoisin Liverpoolista. Toinen hänen isoäideistään oli walesilainen. Hänen etunimensä kirjoitetaan usein virheellisesti ”Taran”, joka merkitsee kymriksi myrskyä. Hänen isänsä piti majataloa ja äitinsä työskentelee sosiaalialalla. Ensimmäiset vuotensa Taron vietti Wirralin niemimaalla Englannissa. Englannista Egertonin perhe muutti Walesiin, aluksi Ynys Môniin ja sitten Aberystwythiin, kun Taron oli 12-vuotias. Egerton pitää itseään ”läpikotaisin” walesilaisena ja puhuu kymriä. Lukion Egerton kävi Ysgol Penglais Schoolissa Aberystwythissa. Hän suoritti Bachelor of Arts with Honours -tutkinnon Royal Academy of Dramatic Art -näyttelijäkoulussa  vuonna 2012.
Gentlemen’s Quarterly -lehti valitsi Egertonin 50:n parhaiten pukeutuvan brittimiehen joukkoon vuonna 2015.
Ura näyttelijänä

Egerton teki ensiesiintymisensä vuonna 2012 pienessä roolissa Liam Jaynä televisiosarjassa Lewis. Egerton esitti Matthew Vaughnin ohjaamassa elokuvassa Kingsman: Salainen palvelu Gary ”Eggsy” Unwinia, joka toimi Harry Hartin (Colin Firth) suojattina. Egerton oli sivuosassa elokuvassa Testament of Youth, joka perustuu Vera Brittainin elämään ja jonka pääosissa esiintyivät Alicia Vikander ja Kit Harington.
Aiheesta muualla

Kuvia tai muita tiedostoja aiheesta Taron Egerton Wikimedia Commonsissa
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Espanja  Ranska  BnF data  Saksa  Yhdysvallat  Tšekki  Korea  Alankomaat  Puola 
Tieteilijät:  CiNii 
Taiteenala:  Emmy Awards  Grammy Awards  MusicBrainz 
Henkilöt:  Deutsche Biographie  DDB  Elonet  Yle 
Muut:  IdRef
Silvia Modig

| Silvia Modig |
| --- | --- |
 Silvia Modig vuonna 2012.
Henkilötiedot
Syntynyt: 8. heinäkuuta 1976 (ikä 48) Helsinki
Poliitikko
Puolue:  vasemmistoliitto
Asema:  Euroopan parlamentin jäsen
Vaalipiiri:  Helsingin vaalipiiri
Kotipaikka:  Helsinki
Aiheesta muualla
www.silviamodig.fi/in-english
Anna Silvia Modig (s. 8. heinäkuuta 1976 Helsinki) on suomenruotsalainen poliitikko ja radio- ja televisiotoimittaja.
Modig on ollut kansanedustaja vuosina 2011–2019, Euroopan parlamentin jäsen vuosina 2019–2024 ja Helsingin kaupunginvaltuutettu vuodesta 2008 alkaen. Hän edustaa vasemmistoliittoa.
Modig on toiminut useita vuosia Oranssi ry:n omistaman Oranssi Asunnot Oy:n hallituksen puheenjohtajana.
Modig nousi julkisuuteen 1990-luvulla television lasten- ja nuortenohjelmien kautta. Hän juonsi muun muassa Yleisradion nuorten makasiiniohjelma Tiikeriä.
Toimittajana

Lapsuutensa Silvia Modig asui Itä-Helsingissä. Hänen uransa televisiossa alkoi 18-vuotiaana Helsingin kaupungin Sinisessä Verstaassa, minkä jälkeen hän teki töitä Yleisradion lasten- ja nuortenohjelmissa. Sittemmin hän on juontanut ja toimittanut viihde- ja asiaohjelmia televisiossa ja radiossa.
Poliitikkona > Helsingin kaupunginvaltuustossa

Modig valittiin Helsingin kaupunginvaltuustoon ensimmäisen kerran vuoden 2008 kunnallisvaaleissa. Hän oli ehdolla vasemmistoliiton sitoutumattomana ehdokkaana ja sai 895 ääntä. Hän uusi paikkansa kaupunginvaltuustossa vuoden 2012 kuntavaaleissa  2 003 äänellä. Vuoden 2017 vaaleissa Modig valittiin kolmannelle kaudelleen 2 300 äänellä.
Modig on ollut myös Helsingin kaupunginhallituksen jäsen.
Poliitikkona > Eduskunnassa

Kansanedustajaksi Silvia Modig valittiin vasemmistoliiton listalta vuoden 2011 eduskuntavaaleissa. Samana vuonna hän liittyi vasemmistoliiton jäseneksi.
Vuoden 2015 vaaleissa Modig valittiin toiselle kaudelle. Hän toimi sen jälkeen ympäristövaliokunnan varapuheenjohtajana. Aiemmin hän on ollut muun muassa sivistysvaliokunnan, Pohjoismaiden neuvoston Suomen valtuuskunnan sekä Yleisradion hallintoneuvoston jäsen.
Vuosina 2011–2015 Modig oli vasemmistoliiton eduskuntaryhmän 1. varapuheenjohtaja.
Modig oli yksi kolmesta vasemmistoliiton kansanedustajasta, joka allekirjoittivat lakialoitteen työvoiman saatavuusharkinnasta luopumisesta.
Vuoden 2019 eduskuntavaaleissa Modig sai 5 676 ääntä ja jäi varasijalle.
Poliitikkona > Euroopan parlamentissa 2019–2024

Vuoden 2019 europarlamenttivaaleissa Modig valittiin 51 844 äänellä. Hän ei asettunut seuraavissa vaaleissa enää ehdokkaaksi.
Televisiotyöt

Tiikeri, juontaja (1996–2000)
Iskuryhmä, juontaja
OH-KesäSommar, juontaja (1997)
H2O-KesäSommar, juontaja (1998)
Summeri, juontaja (1999)
Sohva, juontaja
Pop-komissio, juontaja, toimittaja (2001–2002)
Makaroff&Modig, juontaja (2003)
Sessions, juontaja, toimittaja (2004)
Baari, juontaja (2006)
Not Born to Rock, juontaja (2007–2008)
Mitkä Vaalit, juontaja, toimittaja (2008)
Kamrat-Ruotsi, toimittaja (2008)
Rockmenu, juontaja (2010)
Popkult, juontaja (2009–2011)
Radiotyöt

Radio Helsinki
Uusi Kiss -kanavan Aamuklubi (2005)
Radio Nova
Radio Q (2003)
Yksityiselämä

Modig on kertonut syyllistyneensä nuorena törkeään rattijuopumukseen, törkeään liikenteen vaarantamiseen ja ajokortitta ajoon.
Modig oli rekisteröidyssä parisuhteessa toimittaja Rakel Liekin kanssa, mutta pari erosi syksyllä 2011. Vuosina 2019–2023 Modig oli naimisissa toimittaja-kirjailija Meri Valkaman kanssa.
Modig osallistui tosi-tv-ohjelma Amazing Racen Suomen ensimmäiselle tuotantokaudelle, joka lähetettiin Nelosella ja Ruudussa syksyllä 2023, parinaan Vasemmistoliiton kansanedustaja Aino-Kaisa Pekonen.
Aiheesta muualla

Kuvia tai muita tiedostoja aiheesta Silvia Modig Wikimedia Commonsissa
Silvia Modigin virallinen sivu
.aspx Silvia Modig Suomen kansanedustajat. Eduskunta.
Silvia Modig Euroopan parlamentin jäsenet. Euroopan parlamentti.
Silvia Modig Internet Movie Databasessa. (englanniksi)
| n k   Suomalaiset Euroopan parlamentin jäsenet (2019–2024) |
| --- | --- |
EPP:  Korhola (2024)  Pietikäinen  Sarvamaa (2019–2024)  Virkkunen 
Renew:  Katainen  Pekkarinen  Torvalds 
G-EFA:  Alametsä (2020–)  Hautala  Niinistö 
S&D:  Heinäluoma  Kumpula-Natri 
ID & ECR:  Hakkarainen  Huhtasaari (2019–2023)  Ruohonen-Lerner (2023–) 
GUE/NGL:  Modig 
Vasemmistoliiton kansanedustajat
| n k Vasemmistoliiton kansanedustajat 2011–2015 |
| --- | --- |
Eduskuntaryhmä (14):  Arhinmäki  Hänninen (2014–2015)  Kalliorinne  Kontula  Korhonen  Kyllönen (2011–2014)  Lapintie  Modig  Mustajärvi (2011)  Myllykoski  Pekonen  Tiainen  Uotila  Virtanen  Yrttiaho (2011) 
1 2  Merja Kyllönen valittiin Euroopan parlamentin jäseneksi toukokuussa 2014, jolloin hänen tilalleen eduskuntaan nousi Katja Hänninen.  1 2  Markus Mustajärvi ja Jyrki Yrttiaho erotettiin vasemmistoliiton eduskuntaryhmästä kesäkuussa 2011.   
| n k Vasemmistoliiton kansanedustajat 2015–2019 |
| --- | --- |
Eduskuntaryhmä (12):  Andersson  Arhinmäki  Hänninen  Kontula  Lapintie  Modig  Mustajärvi  Myllykoski  Pekonen  Sarkkinen  Semi  Uotila 
| --- | --- |
Auktoriteettitunnisteet: Henkilöt :  MEP-hakemisto  Ritva  Elonet  Eduskunta